rejauldu/bengali-wikipedia huggingface dataset:
নলিনীকান্ত কর (১৮৮৭ - ১৬ সেপ্টেম্বর ১৯৮০) একজন বাঙালি ব্রিটিশবিরোধী সশস্ত্র বিপ্লববাদী।   প্রারম্ভিক জীবন  বিপ্লবী নলিনীকান্তের জন্ম হয়েছিল নদিয়া জেলার কুমারখালীতে। পিতার নাম শশীভূষণ কর। তিনিও যুগান্তর দলের সাথে যুক্ত ছিলেন। বাঘা যতীনের সাথে একই গ্রামে থাকার দরুন নলিনী তার সংস্পর্শে আসেন। বৈপ্লবিক কাজের প্রেরনায় বাড়ি ছেড়ে কলকাতায় চলে যান এবং স্কুলে ভর্তি হন। থাকা খাওয়ার অসুবিধা সত্বেও তিনি কলকাতায় অবস্থান করে বিপ্লবী আন্দোলনের কাজে নিজেকে সমর্পণ করেন।   বিপ্লবী কর্মকাণ্ড  ১৯০৯ সালের পর থেকে বাঘা যতীনের একনিষ্ঠ সহকারী হিসেবে কাজ করতে থাকেন। হাওড়া ডাকাতি কেসে জড়িত থাকলেও পুলিশ তাকে ধরতে পারেনি। আত্মোন্নতি সমিতির সাথে যুক্ত ছিলেন। বাঘা যতীনের সাথে চলে যান উড়িষ্যার ময়ুরভঞ্জ জেলায় আদিবাসী অধ্যুষিত এলাকায়। সেখানে স্থানীয় মানুষদের ব্রিটিশ শাসনের বিরুদ্ধে উত্তেজিত করা ও বিদ্রোহে অংশগ্রহণের জন্যে উৎসাহ দান করার জন্যে অস্ত্রশস্ত্র বিলি করেন। ইন্দো-জার্মান ষড়যন্ত্রের অন্যতম কুশীলব ছিলেন তিনি। মাভেরিক জাহাজে করে আসা অস্ত্র আনার জন্যে ৪ জনের সাথে বালেশ্বর রওনা দেন ও গোপাল রায় ছদ্মনামে সেখানে জমি কিনে কাঠের ব্যবসা করার অজুহাতে থাকতে শুরু করেন পুলিশের চোখে ধুলো দিয়ে। মনীন্দ্র চক্রবর্তীর আশ্রয়ে কাপ্তিপোদায় থাকতেন ও কলকাতা বালেশ্বর যাতায়াতের সূত্রে বিপ্লবীদের মধ্যে সংযোগরক্ষাকারী হিসেবে কাজ করতেন। বালেশ্বর বুড়িবালামের তীরে ঐতিহাসিক যুদ্ধের দিন ঘটনাচক্রে তিনি অনুপস্থিত ছিলেন। সম্মুখসমরে বাঘা যতীনের মৃত্যু ও বাকিদের গ্রেপ্তারির ঘটনায় তিনি পালিয়ে যান। পুলিশ তাকে ধরতে পারেনি। ডিফেন্স অফ ইন্ডিয়া এক্ট এ ১৬ ফেব্রুয়ারি ১৯১৬ থেকে পলাতক ঘোষিত হয়েছিলেন।   অজ্ঞাতবাস  পলাতক জীবনে নানা জায়গায় ঘুরে বেড়িয়েছেন। ১৯১৭ সালে বিপ্লবী যাদুগোপাল মুখার্জী, মন্মথনাথ বিশ্বাস, সতীশচন্দ্র চক্রবর্তীর সাথে বাংলা, বিহার, আসামের বিভিন্ন জায়গায় রাজনৈতিক প্রচারে অংশ নেন।   শেষ জীবন  চন্দননগরের প্রবীন বিপ্লবী ও প্রবর্তক সংঘের নেতা  মতিলাল রায়ের চেষ্টায় ব্রিটিশ সরকারের সাথে বোঝাপড়ায় কয়েকজন বিপ্লবী আত্মসমর্পণ করেন। নলিনীকান্ত ছিলেন তাদের অন্যতম। তাকে সরকার কলকাতা থেকে বহিষ্কার করে। আত্মীয় বিপ্লবী অতুলচন্দ্র ঘোষের  সহায়তায় ঠিকাদারির কাজ নিয়ে বিহার চলে যান। সেখানে ডেহরি অন শোনে তিনি আমৃত্যু বসবাস করেছেন।   মৃত্যু  ১৬ সেপ্টেম্বর, ১৯৮০ সালে ডেহরী অন শোনে মারা যান বিপ্লবী নলিনীকান্ত কর।   তথ্যসূত্র   বিষয়শ্রেণী:১৮৮৭-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:ভারতের স্বাধীনতা আন্দোলন বিষয়শ্রেণী:নদিয়া জেলার ব্যক্তি বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
মারিয়া অ্যাঞ্জেলিকা দে সুসা রেগো, যিনি মারিয়া অ্যাঞ্জেলিকা রিবেইরো (৫ ডিসেম্বর ১৮২৯ - ৯ এপ্রিল ১৮৮০) নামে পরিচিত ছিলেন, একজন ব্রাজিলীয় নাট্যকার। তিনি ছিলেন প্রথম ব্রাজিলীয় নারী যার নাটক ব্রাজিলিয়ান থিয়েটারে মঞ্চস্থ হয়েছিল।  তিনি মারিয়া লিওপোল্ডিনা ডি সুসা রেগো ও মার্সেলিনো ডি সুসা রেগোর কন্যা ছিলেন। ১৪ বছর বয়সে, তিনি তার অঙ্কন শিক্ষক জোয়াও ক্যাটানো রিবেইরোকে বিয়ে করেন।  তিনি প্রায় ২০টি নাটক লিখেছেন।   তথ্যসূত্র   বিষয়শ্রেণী:১৮২৯-এ জন্ম বিষয়শ্রেণী:১৮৮০-এ মৃত্যু বিষয়শ্রেণী:ব্রাজিলীয় নারী নাট্যকার বিষয়শ্রেণী:১৯শ শতাব্দীর ব্রাজিলীয় লেখিকা বিষয়শ্রেণী:১৯শ শতাব্দীর ব্রাজিলীয় নাট্যকার
মাইকেল আকপোভি ওলিসে (; জন্ম: ১২ ডিসেম্বর ২০০১; মাইকেল ওলিসে নামে সুপরিচিত) হলেন একজন ইংরেজ–ফরাসি পেশাদার ফুটবল খেলোয়াড়। তিনি বর্তমানে জার্মান ক্লাব বায়ার্ন মিউনিখ এবং ফ্রান্স জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৯ সালে, ওলিসে ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছেন।  প্রারম্ভিক জীবন মাইকেল আকপোভি ওলিসে ২০০১ সালের ১২ই ডিসেম্বর তারিখে ইংল্যান্ডের লন্ডনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ওলিসে ফ্রান্স অনূর্ধ্ব-১৮, ফ্রান্স অনূর্ধ্ব-২১ এবং ফ্রান্স অনূর্ধ্ব-২৩ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৯ সালের ২রা জুন তারিখে তিনি কাতার অনূর্ধ্ব-২৩ দলের বিরুদ্ধে ম্যাচে ফ্রান্স অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3192320 ওলিসে ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ফ্রান্স অলিম্পিক দলে স্থান পেয়েছেন।  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফ্রান্সের অলিম্পিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:প্রিমিয়ার লিগের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:ক্রিস্টাল প্যালেস ফুটবল ক্লাবের খেলোয়াড় বিষয়শ্রেণী:রেডিং ফুটবল ক্লাবের খেলোয়াড় বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ফরাসি বংশোদ্ভূত ইংরেজ ব্যক্তি বিষয়শ্রেণী:অর্দ্র নাসিয়োনাল দ্য মেরিতের নাইট বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:ফুটবল উইঙ্গার বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:অলিম্পিক রৌপ্যপদক বিজয়ী ফরাসি বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার বিষয়শ্রেণী:ইংরেজ প্রবাসী পুরুষ ফুটবলার
রাজা (জন্ম ৬ অক্টোবর, ১৯৪৩) এবং রাধা রেড্ডি (জন্ম ১৫ ফেব্রুয়ারি,১৯৫৫)  নৃত্যশিল্পী দম্পতি যারা কুচিপুড়ির দক্ষিণ ভারতীয় নৃত্য শৈলীর দৃষ্টান্ত হিসাবে বিখ্যাত। তারা নতুন দিল্লিতে 'নাট্য তরংগিনী ইন্সটিটিউট অফ কুচিপুড়ি ডান্স' প্রতিষ্ঠা এবং চালনা করেন। দুজনকে কুচিপুড়ির ঐতিহ্যগত গুণাবলীতে আপোস  ছাড়া,  একটি নতুন মাত্রা দেওয়ার জন্য কৃতিত্ব দেওয়া হয়। ভারত সরকার রাজা ও রাধা রেড্ডিকে পদ্মশ্রী ও পদ্মভূষণে বিভূষিত করেন।   শিক্ষা এবং পরিবার  রাজা ও রাধা রেড্ডি  দুজনেই নৃত্যপরিকল্পনায় ডিপ্লোমা  এবং ওসমানীয়া বিশ্ববিদ্যালয় থেকে স্নাতক  হন।২০১০ সালে কুচিপুড়ি  নৃত্যে তাদের অবদানের জন্য হায়দ্রাবাদ বিশ্ববিদ্যালয় দুজনকে সাম্মানিক ডক্টরেট প্রদান করেন। রাজা রেড্ডি, রাধা এবং তার দিদি "কৌশল্যা রেড্ডি"কে বিয়ে করেন।কৌশল্যা রেড্ডি একজন বিখ্যাত কুচিপুড়ি নর্তকী। রাজা ও রাধা রেড্ডির দুই কন্যা আছে,দুজনেই কুচিপুড়ি নৃতশিল্পী,নাম  যামিনী ও ভাবনা রেড্ডি । পুরস্কার  ১৯৮৪ সালে পদ্মশ্রী   ২০০০ সালে পদ্মভূষণ  সংগীত নাটক একাডেমী পুরস্কার  লাইফ টাইম আচিভমেন্ট আওয়ার্ড -দা রোটারি ক্লাব অফ দিল্লি  ডক্টরেট হায়দ্রাবাদ বিশ্ববিদ্যালয় দ্বারা  তথ্যসূত্র  বহিঃসংযোগ  The Reddys' website  বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নৃত্যশিল্পী বিষয়শ্রেণী:কুচিপুড়ি নৃত্যশিল্পী বিষয়শ্রেণী:অন্ধ্রপ্রদেশের নৃত্যশিল্পী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:ওসমানিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:আদিলাবাদ জেলার ব্যক্তি বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:সংগীত নাটক অকাদেমি পুরস্কার প্রাপক
শক্তি কাপুর (জন্ম ৩ সেপ্টেম্বর ১৯৫৮) একজন ভারতীয় বলিউড অভিনেতা। এছাড়াও তিনি প্রায় তিন দশক ধরে বলিউডের অন্যতম খল-অভিনেতা হিসেবে পরিচিত। তিনি বেশ কয়েকটি চলচ্চিত্রে কমিক ভূমিকা অভিনয় করে প্রসংসা কুড়িয়েছেন। আশির দশক এবং নব্বই দশকে তিনি অন্য সিনিয়র অভিনেতা কাদের খানের সঙ্গে জুটি বাঁধেন এবং প্রায় শতাধিক চলচ্চিত্রে হাস্যরসাত্মক বা খল-চরিত্রে মানিকজোড় হিসেবে অভিনয় করেন। তিনি  অন্য ধরনের চরিত্রেও অভিনয়ে কুশলতা দেখিয়েছেন। যেমন তিনি নব্বই এর দশকে বেশ কয়েকটি টলিউড ছবিতে অভিনয় করেছেন প্রসেনজিৎ চট্টোপাধ্যায় এর বিপরীতে যেমন বদনাম ( ১৯৯০) / Infamous ও প্রত্যাঘাত ( Counterblow) মুভি।   প্রাথমিক জীবন  ১৯৫৮ সালের ৩ সেপ্টেম্বরে ভারতের দিল্লিতে এক পাঞ্জাবি পরিবারে জন্ম নেন তিনি। তার বাবা নয়াদিল্লিতে এক দর্জির দোকান চালাতেন। অনেক সংগ্রামের পর তিনি একদিন সুনীল দত্তের চোখে পড়েন এবং সঞ্জয় দত্তের ডেব্যু ফিল্ম রকিতে তাকে খলচরিত্রে অভিনয়ের সুযোগ দেন। সুনীল দত্ত বুঝতে পেরেছিলেন, তার আসল নাম 'সুনীল সিকান্দারলাল কাপুর' খলচরিত্রের জন্য উপযুক্ত নাম নয়।সে জন্য তিনি তার নাম পরিবর্তন করে শক্তি কাপুর রাখেন। এর মাধ্যমে শক্তি কাপুর নামের এক আইকনিক ভিলেন পায় বলিউড।চলচ্চিত্রটিতে তার অভিনীত চরিত্র আর ডি ব্যাপক প্রশংশা কুড়ায়।এরপর তাকে আর ফিরে তাকাতে হয় নি।   ব্যক্তিগত জীবন  thumb|left|200px|শক্তি কাপুর এর সাথে তার মেয়ে অভিনেত্রী শ্রদ্ধা কাপুর। ১৯৮২ সালে শিভাঙ্গী কাপুরকে বিয়ে করেন তিনি। তাদের দুই সন্তান সিদ্ধান্ত কাপুর একজন অভিনেতা ও ডি.জে. (ডিস্ক জকি) সহকারী পরিচালক এবং মেয়ে শ্রদ্ধা কাপুর বর্তমান সময়ের একজন জনপ্রিয় বলিউড অভিনেত্রী।   অভিনয় জীবন  ১৯৮৩ সালে, জিতেন্দ্র-শ্রীদেবী অভিনীত, হিম্মাতয়ালা ও সুভাষ ঘাই এর হিরো ব্লকবাস্টার হয়েছিল এবং কাপুর উভয় চলচ্চিত্রে প্রধান খলনায়ক ভূমিকায় অভিনয় করেছে। তারপর তিনি দৃঢ়ভাবে বলিউডের সবচেয়ে পরাক্রমশালী খলনায়ক হিসাবে নিজেকে প্রতিষ্ঠিত করেন এবং এই প্রবণতা পরবর্তী দুই দশক ধরে টিকে ছিল।  ঢাকাই চলচ্চিত্রে কাপুর শক্তি কাপুর ২০০০ সালে বাংলাদেশ এসে সাঈদুর রহমান সাঈদ এর পরিচালনায় এরই নাম দোস্তী: Ties Never Die চলচ্চিত্রে অভিনয় করেছেন এবং ২০০১ সালের প্রথম দিকে এটি মুক্তি লাভ করে। চলচ্চিত্রে প্রধান দুটি চরিত্রে রিয়াজ-শাবনূর অভিনয় করেছেন।http://www.imdb.com/title/tt2171464/combined Eri Naam Dosti: Ties Never Die   তথ্যসূত্র    বহিঃসংযোগ     বিষয়শ্রেণী:ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:দিল্লির মানুষ বিষয়শ্রেণী:ভারতীয় কৌতুকাভিনেতা বিষয়শ্রেণী:পাঞ্জাবি ব্যক্তি বিষয়শ্রেণী:হিন্দি চলচ্চিত্র অভিনেতা বিষয়শ্রেণী:১৯৫২-এ জন্ম বিষয়শ্রেণী:ভারতীয় চলচ্চিত্র ও দূরদর্শন সংস্থানের প্রাক্তন শিক্ষার্থী বিষয়শ্রেণী:মুম্বইয়ের অভিনেতা বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
'অমরপ্রসাদ চক্রবর্তী' (১৯২১ - ২৭ অক্টোবর ১৯৮৫) একজন ব্রিটিশ বিরোধী স্বাধীনতা সংগ্রামী, আইনজীবী এবং শ্রমিক সংগঠন নেতা।স্বাধীনতা সংগ্রামী চরিতাভিধান - ডাঃ ননীগোপাল দেবদাস  অমরপ্রসাদ চক্রবর্তীর জন্ম ব্রিটিশ ভারতের বর্তমান বাংলাদেশের চট্টগ্রামে। তিনি ছাত্রাবস্থাতে রাজনীতিতে জড়িয়ে পড়েন। সেই সময়ের ছাত্র ব্যুরোর সভাপতি ছিলেন। ভারতের স্বাধীনতা সংগ্রামে তিনি কারাবরণ করেন। তিনি কংগ্রেস সোশ্যালিস্ট পার্টি থেকে ১৯৩৯ সালে ফরওয়ার্ড ব্লক-এ যোগ দেন। পশ্চিমবঙ্গের প্রথম যুক্তফ্রন্ট সরকারের তিনি আইন ও আবগারী মন্ত্রী ছিলেন।   তথ্যসূত্র   বিষয়শ্রেণী:১৯২১-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৮৫-এ মৃত্যু বিষয়শ্রেণী:চট্টগ্রাম জেলার ব্যক্তি বিষয়শ্রেণী:বাংলাদেশী বিপ্লবী বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী বিষয়শ্রেণী:বাঙালি আইনজীবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
থাম্ব|300px|Near East in 565 AD, showing Aksum and its neighbours আকসুম (Aksum;  Ak̠ʷsəm;  Ak̠su) ;  উত্তর ইথিওপিয়াতে অবস্থিত একটি শহর।  যিশুখ্রিস্টের জন্মের কাছাকাছি সময়ে আকসুম সাম্রাজ্যের বাণিজ্যকেন্দ্র হিসেবে শহরটির আবির্ভাব ঘটে। ৭ম শতকে মুসলিম শাসনের প্রভাবে শহরটি গুরুত্বহীন হয়ে পড়ে।  আকসুমের বর্তমান অধিবাসী সংখ্যা প্রায় ৫০,০০০ এবং এদের প্রায় তিন-চতুর্থাংশ ইথিওপীয় অর্থোডক্স গির্জার সদস্য।  ১৯৮০ সালে ঐতিহাসিক তাৎপর্যের জন্য ইউনেস্কো শহরটিকে ওয়ার্ল্ড হেরিটেজ সাইটের তালিকায় অন্তর্ভুক্ত করে।   তথ্যসূত্র   বিষয়শ্রেণী:ইথিওপিয়ার শহর বিষয়শ্রেণী:পবিত্র নগরী বিষয়শ্রেণী:প্রাক্তন জাতির রাজধানী বিষয়শ্রেণী:খ্রিস্টপূর্ব ১ম সহস্রাব্দে প্রতিষ্ঠিত জনবহুল স্থান বিষয়শ্রেণী:ইথিওপিয়া
জুমানাহ্ বিনতে আবু তালিব () ছিলেন ইসলামী নবী মুহাম্মদের সহচর ও প্রথম চাচাত বোন।  তিনি আবু তালিব ইবনে আবদুল মুত্তালিব এবং ফাতেমা বিনতে আসাদের কন্যা ছিলেন। তিনি তার চাচাত ভাই আবু সুফিয়ান ইবনুল হারিথকে বিয়ে করেছিলেন এবং তাদের জাফর নামে একটি ছেলে হয়েছিল।Muhammad ibn Saad. , vol. 8. Translated by Bewley, A. (1995). The Women of Madina, p. 35. London: Ta-Ha Publishers.  আবু সুফিয়ান দীর্ঘদিন ধরে ইসলামের শত্রু ছিলেন।Muhammad ibn Jarir al-Tabari. . Translated by Landau-Tasseron, E. (1998). Volume 39: Biographies of the Prophet's Companions and Their Successors, p. 21. Albany: State University of New York Press. ৬৩০ সালে তিনি জুমানাহকে বলেছিলেন যে তিনি ইসলামে রূপান্তর হতে চান। তিনি জবাব দিয়েছিলেন: "অবশেষে, আপনি দেখতে পাচ্ছেন যে বেদুইন এবং বিদেশীরা মুহাম্মদকে অনুসরণ করেছে, তখন আপনি তাঁর নিশ্চিত শত্রু হয়ে গেছেন! আপনি তাকে সহায়তা করার প্রথম ব্যক্তি হওয়া উচিত ছিল! " তিনি তাকে নিয়ে আল-আবওয়াতে মুহাম্মদের সাথে দেখা করতে সফরে এসেছিলেন; কিন্তু মুহাম্মদ তাকে দেখা দিতে রাজি হননি। তারা মক্কার পথে সমস্ত পথে মুহাম্মদকে অনুসরণ করেছিল। বিজয়ের পরে জুমানাহ মুত্তালিব বংশের কয়েকজন মহিলাকে নিয়ে মুহাম্মাদের কাছে যান। তিনি তার স্বামী সম্পর্কে তাকে "নরম" করলেন; তবে হুনায়নের যুদ্ধের পরেই তিনি আবু সুফিয়ানের ইসলামে রূপান্তরকে সত্যিকার অর্থে গ্রহণ করেছিলেন।Tabari/Landau-Tasseron p. 21.  মুহাম্মদ জুমানাহকে খাইবার থেকে ৩০  খেজুর (প্রায় ৩০ টি উট বহন করতে পারে এমন পরিমাণ)Muhammad ibn Ishaq. . Translated by Guillaume, A. (1955). The Life of Muhammad, p. 522. Oxford: Oxford University Press. প্রদান করেন।  তিনি মুহাম্মদ থেকে কোনও হাদীস বর্ণনা করেছেন বলে জানা যায় না।   তথ্যসূত্র   বিষয়শ্রেণী:নারী সাহাবা
"গিজনের কলঙ্ক" হলো ১৯৮২ ফিফা বিশ্বকাপের একটি ফুটবল ম্যাচের নাম যা ১৯৮২ সালের ২৫ জুন গিজনে অবস্থিত এল মলিনন স্টেডিয়ামে পশ্চিম জার্মানি এবং অস্ট্রিয়ার মধ্যে অনুষ্ঠিত হয়েছিল। ম্যাচটি ছিল প্রথম রাউন্ডের গ্রুপ ২–এর ষষ্ঠতম এবং শেষ ম্যাচ, একই সাথে আগের দিনে অনুষ্ঠিত পঞ্চম খেলা। ম্যাচটিতে একমাত্র গোলটি করেন পশ্চিম জার্মানির হর্স্ট হ্রুবেচ।   পটভূমি    দ্রষ্টব্য: জয়ের জন্য ২ পয়েন্ট, ড্রয়ের জন্য ১, প্রথম টাই-ব্রেকার হলো গোল পার্থক্য।  আলজেরিয়া শুরুতেই পশ্চিম জার্মানিরকে ২-১ গোলে বিস্ময়করভাবে পরাজিত করে তাদের বিশ্বকাপ অভিযান শুরু করেছিলো, "১৯৬৬ সালে উত্তর কোরিয়ার কাছে ইতালি পরাজিত হওয়ার পর এটিই ছিলো বিশ্বকাপের সবচেয়ে বড় অঘটন", এবং "এটিকে বিশ্বকাপ ইতিহাসের অন্যতম বড় অঘটন হিসেবে ধরা হয়"। আলজেরিয়া প্রথম কোন আফ্রিকান বা আরব দল যারা ফিফা বিশ্বকাপে কোনো ইউরোপীয় দলকে পরাজিত করেছিলো। তারা শেষ ম্যাচে চিলিকে ৩–২ গোলে হারানোর পূর্বে অস্ট্রিয়ার কাছে ০–২ গোলে হেরেছিলো। চিলির বিপক্ষে আলজেরিয়া জয় পাওয়ার ফলে তারা প্রথম কোন আফ্রিকান বা আরব হিসেবে বিশ্বকাপে দুটি জয় পাওয়ার গৌরব অর্জন করে।  পশ্চিম জার্মানি বনাম অস্ট্রিয়া ম্যাচের আগের দিন আলজেরিয়া তাদের শেষ ম্যাচটি খেলেছিল, যার ফলে পশ্চিম জার্মানি আর অস্ট্রিয়া আগে থেকেই জানতো যে পরবর্তী পর্বে যাওয়ার জন্য তাদের কী ফলাফল দরকার। কোনভাবে যদি পশ্চিম জার্মানি এক বা দুই গোলে জিতে তাহলে পশ্চিম জার্মানি এবং অস্ট্রিয়া উভয়েই গোল পার্থক্যের ট্রাইব্রেকারের ভিত্তিতে যোগ্যতা অর্জন করতে পারে। তবে যদি পশ্চিম জার্মানি চার বা তার বেশি গোলে জয় পেত তাহলে পশ্চিম জার্মানি এবং আলজেরিয়া যোগ্যতা অর্জন করতো। আর পশ্চিম জার্মানি যদি তিন গোলের জয় পেত তাহলে অস্ট্রিয়া এবং আলজেরিয়াকে পরবর্তী ট্রাইব্রেকারের (স্বপক্ষে গোল সংখ্যা) মুখোমুখি হতে হতো, যেখানে অস্ট্রিয়ারকে এই বাধা এড়ানোর জন্য আগে থেকেই তাদের স্বপক্ষে, কমপক্ষে দুইটি গোল থাকার প্রয়োজন হতো। আর যদি পশ্চিম জার্মানি যদি হারতো বা ম্যচটি ড্র হতো তাহলে তারা বাদ পড়ে যেতো।   তথ্যসূত্র   বিষয়শ্রেণী:১৯৮২ ফিফা বিশ্বকাপ বিষয়শ্রেণী:ফিফা বিশ্বকাপ ম্যাচ বিষয়শ্রেণী:অস্ট্রিয়া–জার্মানি সম্পর্ক
কর্পোরেশন স্ট্রিট কর্পোরেশন স্ট্রিটে ওয়েস্ট মিডল্যান্ডস মেট্রো ব্যবস্থার ১ লাইনের একটি ট্রাম স্টপ, যা ইংল্যান্ডের বার্মিংহাম সিটি সেন্টারের একটি বড় জনসাধারণের যাতায়াতের কেন্দ্র।  স্নো হিল থেকে গ্র্যান্ড সেন্ট্রাল পর্যন্ত ট্রাম পরিষেবা সম্প্রসারণের জন্য সরকারের অনুমোদন দেওয়া হয় ১৬ ফেব্রুয়ারি ২০১২ সালে। এটি ৩০ মে ২০১৬ সালে জনসাধারণের ব্যবহারে জন্য উন্মুক্ত করা হয়।  স্টপটির উত্তরমুখী ট্র্যাকের দিকে কেবল একটি আশ্রয় বা ছাউনির ব্যবস্থা রয়েছে। দক্ষিণমুখী ট্র্যাকের দিকের পাশের অংশটি যা লাইনটির পেনাল্টিমেট স্টপ। এটি নিউ স্ট্রিট স্টেশনের জন্য সামান্য দূরে কেবল গ্র্যান্ড সেন্ট্রালের পরিষেবা প্রদান করে।   পরিষেবা  সোমবার থেকে শনিবার, মিডল্যান্ডস মেট্রো নিউ স্ট্রিট ট্রাম স্টপ এবং উলভারহ্যাম্পটন সেন্ট জর্জেস মধ্যে দিনের বেলায় প্রতিটি দিকে ছয় থেকে আট মিনিটের ব্যবধানে এবং সন্ধ্যা ও রবিবারের সময় পনের মিনিটের ব্যবধানে প্রতিটি দিকে পরিষেবা প্রদান করে।   তথ্যসূত্র    বহিঃসংযোগ   মিডল্যান্ড মেট্রো (বার্মিংহাম সিটি সেন্টার এক্সটেনশন ইত্যাদি) আদেশ - পরিদর্শকের রিপোর্ট  বিষয়শ্রেণী:ওয়েস্ট মিডল্যান্ডস মেট্রো স্টপ
কাতানের অভিযান ছিল বনু আসাদ বিন খুজাইমা গোত্রের উপর প্রথম অভিযান, যেটি ইসলামি ক্যালেন্ডারের ৪ হিজরিতে হামরা আল-আসাদের যুদ্ধের পর সরাসরি ঘটেছিল। Note: Book contains a list of battles of Muhammad in Arabic, English translation available here   ইতিহাস  বনু আসাদ ইবনে খুজায়মাহ গোত্র (বনু আসাদ গোত্রের সাথে বিভ্রান্ত না হওয়া), ফায়েদের আশেপাশে থাকা কাতানের বাসিন্দা ছিল, কুরাইশদের সাথে যুক্ত একটি শক্তিশালী গোত্র ছিল।  তারা নেজদে কাতান পাহাড়ের কাছে বাস করত।  ইসলাম প্রচারের জন্য এটি ছিল অনেকগুলো মুহাম্মদের গাজওয়াগুলির মধ্যে একটি।    তথ্যসূত্র   বিষয়শ্রেণী:মুহাম্মাদ কর্তৃক নির্দেশিত অভিযান বিষয়শ্রেণী:৬২৫
তাহিরপুর থানা বাংলাদেশের সুনামগঞ্জ জেলার অন্তর্গত তাহিরপুর উপজেলার একটি থানা।   প্রতিষ্ঠাকাল  তাহিরপুর থানা ১৯২৪ সালে প্রতিষ্ঠিত হয়।   প্রশাসনিক এলাকাসমূহ  তাহিরপুর উপজেলার ৭টি ইউনিয়নের প্রশাসনিক কার্যক্রম তাহিরপুর থানার আওতাধীন।  ইউনিয়নসমূহ:  ১নং শ্রীপুর উত্তর  ২নং শ্রীপুর দক্ষিণ  ৩নং বড়দল দক্ষিণ  ৪নং বড়দল উত্তর  ৫নং বাদাঘাট  ৬নং তাহিরপুর  ৭নং বালিজুরি   আরও দেখুন   তাহিরপুর উপজেলা  সুনামগঞ্জ জেলা   তথ্যসূত্র    বহিঃসংযোগ   বিষয়শ্রেণী:সুনামগঞ্জ জেলার থানা বিষয়শ্রেণী:তাহিরপুর উপজেলা
রশিরাম দেববর্মা একজন ভারতীয় রাজনীতিবিদ ছিলেন। তিনি ১৯৭৭ সাল থেকে ১৯৯৮ সাল পর্যন্ত ত্রিপুরা বিধানসভায় মান্দাইবাজার বিধানসভা কেন্দ্রের বিধায়ক হিসেবে দায়িত্ব পালন করেছিলেন। তিনি ২০১৯ সালের ৫ আগস্ট বার্ধক্যজনিত কারণে মৃত্যুবরণ করেন।  তথ্যসূত্র  বিষয়শ্রেণী:ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:২০১৯-এ মৃত্যু বিষয়শ্রেণী:ত্রিপুরা বিধানসভার সদস্য ১৯৭৭-১৯৮৩ বিষয়শ্রেণী:ত্রিপুরা বিধানসভার সদস্য ১৯৮৩-১৯৮৮ বিষয়শ্রেণী:ত্রিপুরা বিধানসভার সদস্য ১৯৮৮-১৯৯৩ বিষয়শ্রেণী:ত্রিপুরা বিধানসভার সদস্য ১৯৯৩-১৯৯৮ বিষয়শ্রেণী:ত্রিপুরী ব্যক্তি
অজয় কুমার মন্ডল একজন ভারতীয় রাজনীতিবিদ। ২০১২ সালের ভারতীয় সাধারণ নির্বাচনে জনতা দলের (ইউনাইটেড) সদস্য হিসাবে ভাগলপুর থেকে তিনি ভারতের সংসদের নিম্নকক্ষ লোকসভায় নির্বাচিত হয়েছিলেন।  তিনি জাতীয় জনতা দলের প্রার্থী শৈলেশ কুমার মন্ডলকে ২,৭৭,৬৩০ ভোটের ব্যবধানে পরাজিত করেছিলেন। তিনি বিহার বিধানসভায় মোট তিনবার, নাথনগর (বিধানসভা কেন্দ্র) থেকে একবার এবং আড়াইয়া জেলার কাহালগাঁও (বিধানসভা কেন্দ্র) থেকে আড়াইয়া জেলার নির্বাচিত হয়েছিলেন।   তথ্যসূত্র   2. https://m.jagran.com/bihar/bhagalpur-jdu-candidate-ajay-mandal-wins-from-bhagalpur-lok-sabha-19256372.html  ৩. https://m.aajtak.in/eferences/lok-sabha-election-2019/story/ ਭਾ গালপুর- lok- sabha- election- result- 2019- live- updates- fight- between- ajay- kumar- and- শৈলেশ-কুমার -1085210-2019-05-23  বিষয়শ্রেণী:জীবিত ব্যক্তি বিষয়শ্রেণী:বিহারের লোকসভা সদস্য বিষয়শ্রেণী:সপ্তদশ লোকসভার সদস্য বিষয়শ্রেণী:জনতা দল (সংযুক্ত) এর রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অষ্টাদশ লোকসভার সদস্য
নূর মোহাম্মদ ডেনিশ (  ; জন্ম ১৯৫৮) খ্যাত নুন মীম ড্যানিশ আফ্রিকান এবং বালুচ বংশোদ্ভূত পাকিস্তানের কবি।   প্রাথমিক জীবন এবং শিক্ষা  ডেনিশ ১৯৫৮ সালে করাচি, সিন্ধু, পাকিস্তান ওয়ার্কিং ক্লাস পরিবারের কাছে জন্মগ্রহণ করেন। তিনি উত্থাপিত হয়েছিল লিয়ারি, মূলত হাবশি পাড়া, যা তিনি "করাচির হারলেম " হিসাবে বর্ণনা করেছেন। তিনি খারাদারের অখাই মেমন স্কুলে তাঁর প্রাথমিক শিক্ষা করেন এবং ১৯৭৪ সালে কবিতা লেখা শুরু করেন। ডেনিশের আফ্রিকান উপস্থিতি প্রায়শই আশেপাশের লোকদের ধরে নিয়ে যেত যে তিনি বিদেশী; তিনি কোথা থেকে এসেছিলেন এবং কেন তিনি উর্দু এত ভাল ভাষায় কথা বলেছেন তা প্রায়শই জিজ্ঞাসা করা হয়।   পেশা  ১৯৮৪ সালে করাচি বিশ্ববিদ্যালয় থেকে উর্দুতে স্নাতকোত্তর ডিগ্রি অর্জনের পরে ডেনিশ উর্দু কলেজে শিক্ষকতা শুরু করেন। তিনি ভারতীয় কবি বশির বদরকে একবার করাচি বিশ্ববিদ্যালয়ে কবিতা আবৃত্তি করার জন্য আমন্ত্রণ করেছিলেন; বদর বিলম্বিত হয়েছিল, এবং শিক্ষার্থীরা অস্থির হয়ে উঠতে শুরু করেছিল; তিনি তাদের মধ্যাহ্নভোজনের ক্ষুধা সম্পর্কে তাদের অভিযোগের প্রতিক্রিয়া জানিয়ে মন্তব্য করেছিলেন, তিনি যদি এইরকম একজন প্রখ্যাত কবি আসার ব্যবস্থা না করতেন তবে যদি তিনি জানতেন যে "উর্দু বিভাগের শিক্ষার্থীদের পেটে মস্তিষ্ক ছিল এবং না মাথায়"।   কবিতা  তিনি " ডেনিশ " কে তাঁর তখাল্লুস (কলমের নাম) হিসাবে গ্রহণ করেছিলেন।   ] বাচায়, তিতলি, ফুল, তাঁর প্রথম কাব্যগ্রন্থ যা ১৯৪৭ সালে প্রকাশিত হয়েছিল। তিনি তার কাজগুলির মাধ্যমে প্রকাশিত দ্রুতির জন্য দ্রুত স্বীকৃতি অর্জন করেছিলেন, যেখানে তিনি প্রায়শই আফ্রিকান প্রবাসের সদস্য হিসাবে তাঁর অভিজ্ঞতার কথা উল্লেখ করেছিলেন; তাঁর কাজটি উর্দু সমালোচক শামসুর রহমান ফারুকীর দৃষ্টি আকর্ষণ করেছিল, যেগুলি  ভারতীয় সাহিত্য পত্রিকা শবখুনে প্রকাশ করেছিল। ২০০০ সালে, তিনি মার্কিন যুক্তরাষ্ট্রে চলে আসেন; তিনি একজন বন্ধুর কাছে মন্তব্য করেছিলেন যে তিনি "তৃতীয় শ্রেণীর দেশের প্রথম শ্রেণির নাগরিকের চেয়ে প্রথম শ্রেণির দেশের তৃতীয় শ্রেণির নাগরিক" হওয়া পছন্দ করবেন, তবে তার দ্বন্দ্বের কারণে প্রায় দু'বছর ধরে এই প্রক্রিয়াটি বন্ধ রেখে দেওয়ায় তার বাড়ি ছেড়ে. Includes a translation of one of his Urdu works into English. তিনি প্রথমে নিউইয়র্ক সিটির কুইন্সের কেউ গার্ডেনস পাড়ায় বাসস্থান গ্রহণ করেছিলেন; তিনি তার বৈচিত্র্যের কারণে এটিকে বেছে নিয়েছিলেন, যা তাকে অপরিচিতের কম অনুভব করতে এবং অন্যের সংস্কৃতি অধ্যয়ন করার সুযোগকে সমর্থন করে। প্রথমদিকে, তিনি কেবল সুরক্ষা প্রহরী হিসাবেই চাকরি খুঁজে পেতে পারেন তবে শেষ পর্যন্ত তিনি নিউইয়র্ক বিশ্ববিদ্যালয়ের অনুষদে যোগদান করেছিলেন; পরে তিনি ভাষা পরামর্শদাতা হিসাবে মেরিল্যান্ড বিশ্ববিদ্যালয়ে চলে আসেন।   [ <span title="The time period mentioned near this tag is ambiguous. (February 2011)">কখন?</span> ডেনিশ মুস্তাফা জায়েদী, ওবায়দুল্লাহ আলেম, নূন মীম রশিদ এবং সিরাজউদ্দিন জাফরের মতো উর্দু কবিদের তার প্রধান প্রভাব হিসাবে উল্লেখ করেছেন।  তিনি ল্যাংস্টন হিউজেসের একজন প্রশংসক এবং তাঁর রচনাগুলি উর্দুতে অনুবাদ করার আশাবাদী। তিনি বিবাহিত এবং তার দুটি সন্তান রয়েছে।   আরো দেখুন    হাবশি   তথ্যসূত্র   বিষয়শ্রেণী:উর্দু কবি বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম বিষয়শ্রেণী:মার্কিন যুক্তরাষ্ট্রে পাকিস্তানি অভিবাসী বিষয়শ্রেণী:পাকিস্তানি কবি বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী বিষয়শ্রেণী:করাচির লেখক বিষয়শ্রেণী:লিয়ারি শহরের ব্যক্তি
ড্যামিয়েন জেমস ইগান (জন্ম )  একজন ব্রিটিশ রাজনীতিবিদ যিনি ২০২৪ সালে একটি উপ-নির্বাচনের পর থেকে দক্ষিণ গ্লুচেস্টারশায়ারের কিংসউডের সংসদ সদস্য (এমপি) ছিলেন। লেবার পার্টির একজন সদস্য, তিনি এর আগে ২০১৮ থেকে ২০২৪ সাল পর্যন্ত গ্রেটার লন্ডনের লুইশামের মেয়র ছিলেন।   প্রাথমিক জীবন এবং শিক্ষা  ড্যামিয়েন জেমস ইগান   সালে জন্মগ্রহণ করেন।Cork, Tristan (16 June 2023). "Elected mayor coming home with hopes of being Bristol's next MP". Bristol Live. Retrieved 15 January 2024. কর্ক, আয়ারল্যান্ডে এবং উত্তর-পূর্ব ব্রিস্টল, ইংল্যান্ডে বেড়ে ওঠেন। তার শৈশবকালে, তার পরিবার গৃহহীন হয়ে পড়ে এবং অস্থায়ী বাসস্থানে বসবাস করে।  ইগান আওয়ার লেডি অফ লর্ডেস প্রাইমারি স্কুল এবং হ্যানহাম হাই স্কুলে পড়াশোনা করেছেন। স্নাতক হওয়ার পর লুইশামে চলে যাওয়ার আগে তিনি টুইকেনহ্যামের সেন্ট মেরি'স ইউনিভার্সিটি কলেজে Jess McCabe (26 September 2018). "Experiences of homelessness: an interview with Lewisham Mayor Damien Egan". Inside Housing. Ocean Media Group. Retrieved 8 April 2020. পড়াশোনা করেন।"Mayor's biography". Lewisham Council. Archived from the original on 20 June 2023. Retrieved 14 October 2019.   ব্যক্তিগত জীবন  ইগান বিয়ে করেছেন ইসরায়েলি বংশোদ্ভূত ইয়োসি ফেলবারবাউমকে। যদিও একজন ক্যাথলিক উত্থাপিত, Egan Felberbaum-এর সাথে সাক্ষাতের দুই বছর পর, ২০১৮ সালে ব্রমলি রিফর্ম সিনাগগে ইহুদী ধর্ম, তার স্বামীর বিশ্বাস, ধর্মান্তরিত হন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:লুইসহামের ব্যক্তি বিষয়শ্রেণী:যুক্তরাজ্যের এলজিবিটিকিউ সংসদ সদস্য বিষয়শ্রেণী:এলজিবিটিকিউ ইহুদি বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:শ্রমিক দল (যুক্তরাজ্য) এর মেয়র বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:ইংরেজ এলজিবিটিকিউ রাজনীতিবিদ বিষয়শ্রেণী:২১শ শতাব্দীর ইংরেজ এলজিবিটিকিউ ব্যক্তি বিষয়শ্রেণী:১৯৮০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:ইহুদি ব্রিটিশ রাজনীতিবিদ বিষয়শ্রেণী:যুক্তরাজ্যের সংসদ সদস্য ২০২৪-২০২৯
কামরুদ্দিন এহিয়া খান মজলিশ (মৃত্যু : ২৯ জুন ২০২০) বাংলাদেশ জাতীয়তাবাদী দলের রাজনীতিবিদ ছিলেন। তিনি সিরাগঞ্জ-৭ (বর্তমানে সিরাগঞ্জ-৬) আসন থেকে নির্বাচিত দু’বারের সংসদ সদস্য ও  বিএনপির কেন্দ্রীয় নির্বাহী কমিটির সদস্য ছিলেন। তার নির্বাচনী এলাকায় তিনি সরোয়ার নামে পরিচিতি ছিলেন।   জীবনী  মজলিশ  ২৭শে ফেব্রুয়ারি ১৯৯১ সালে অনুষ্ঠিত পঞ্চম জাতীয় সংসদ নির্বাচন ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে অংশ নিয়ে সংসদ সদস্য নির্বাচিত হন। তিনি মিল্ক ভিটা কোম্পানির সাবেক চেয়ারম্যান, অগ্রণী ব্যাংকের সাবেক পরিচালক ও চেয়ারম্যান হিসেবে দায়িত্ব পালন করেছেন।   ব্যক্তিগত জীবন  কামরুদ্দিন এহিয়া খান মজলিশ সিরাজগঞ্জ জেলার শাহজাদপুর পৌরসভাধীন দরগাপাড়া মহল্লায় জন্মগ্রহণ করেন। তার পিতা মওলানা ছাইফুদ্দিন এহিয়া খান। তিনি পরিবারের মেজো ছেলে ছিলেন।  তিনি ঢাকার ধানমন্ডির মেডিনোভা হাসপাতালে হৃদরোগে আক্রান্ত হয়ে শেষ নিশ্বাস ত্যাগ করেন।   আরো দেখুন    পঞ্চম জাতীয় সংসদ সদস্যদের তালিকা (১৯৯১)  ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)  তথ্যসূত্র  বিষয়শ্রেণী:সিরাজগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:১৯৫০-এর দশকে জন্ম বিষয়শ্রেণী:২০২০-এ মৃত্যু